பரிமேலழகரின் அதிகார முன்னுரை: அஃதாவது, முற்றத்துறந்த முனிவரது பெருமை கூறுதல். அவ்வற முதற்பொருள்களை உலகிற்கு உள்ளவாறு உணர்த்துவார் அவராகலின், இது வான்சிறப்பி்ன் பின் வைக்கப்பட்டது. திருக்குறள்: 21 (ஒழுக்கத்து)  ஒழுக்கத்து நீத்தார் பெருமை விழுப்பத்து    ஒழுக்கத்து நீத்தார் பெருமை விழுப்பத்து வேண்டும் பனுவற் றுணிவு. (01)                     வேண்டும் பனுவல் துணிவு.(௧) பரிமேலழகர் உரை: (இதன் பொருள்) ஒழுக்கத்து நீத்தார் பெருமை =  (தமக்குரிய) ஒழுக்கத்தின் கண்ணே (நின்று) துறந்தாரது பெருமையை; விழுப்பத்து வேண்டும் பனுவல் துணிவு = விழுமிய பொருள்கள் பலவற்றுள்ளும் (இதுவே விழுமிது என) விளம்பும், நூல்களது துணிவு.